Bloom,, en helt vanlig jente fra Jorda, lever et helt normalt liv inntil hun møter feen Stella, prinsessen av Solaria, som er i trøbbel. Da Bloom styrter til for å hjelpe Stella, oppdager hun at også hun har magiske krefter. Stella overtaler Bloom til å bli med henne til Alfea, den beste feskolen i universet. I Alfea møter Bloom og Stella nye venner og romkamerater: Musa, Tecna og Flora, og sammen danner de Winx Club. Senere i serien møter de og blir venner med spesialistene fra Røde Fontene: Sky, Brandon, Riven og Timmy. Spesialistene blir også deres kjærlighetsinteresser. Bloom og Sky, Stella og Brandon, Tecna og Timmy, Musa og Riven. Det er vanskelig mellom Riven og Musa og Flora er litt utafor. Jentene i Winx møter også hekse-trioen Trix, som blir deres fiender: Icy, Darcy og Stormy. De tre er hekser fra Skytårnet, en hekseskole tilsvarende Alfea, og er på jakt etter Dagens Flamme, som visstnok skal være skjult i Stella's magiske ring (septer). Deres hensynsløse forfølgelse av ringen leder til mange møter og kamper med Winx. Bloom begynner også å finne ut av hemmelighetene om hennes planet, foreldre og krefter.